  Туспуктэм: Татьяна Пунгина Наталия Сильвестрова Глазкарын пиналъёс пӧлын следж-хоккеен шудонъя М. Т. Калашников нимо огъяросси турнир йылпумъяськиз. Удмуртилэн командаез ӵошатсконъёсын кыкетӥ инты басьтӥз. Со сярысь следж-хоккейя В. Н. Кузнецов нимо «Удмуртия» клублэн «ВКонтакте» мерлыко вотэсысь огиназ ивортӥзы. Турнире 90 егит спортсменъёс пыриськизы. Вормон понна Пермь, Саратов, Оренбург, Киров, Свердловск но Ярославль улосвылъёсысь, Чувашиысь но Удмуртиысь куать командаос нюръяськизы. Калашников нимо Кубокез Свердловск улосвылысь «Уральские Волки» команда басьтӥз. Оренбург улосвылысь «Ястребы» команда куинетӥ луиз. Тодэ вайытом, азьвылгес Удмуртиысь пинал следж-хоккеистъёслэн командазы Приволжск федерал округысь улосвылъёс пӧлын улосвылкуспо турнирын азвесь медальёс утӥз.  Тегъёс: Спорт Следж-хоккей ӵошатсконъёс пиналъёс Глазкар Удмуртия  